سوسیال پایلاشیم سایتی تویتر، ایتکین سعودی ژورنالیست جمال قاشیق‌چی مسئله‌سین‌ده عربیستان یانلیسی مئساژلار یایدیغینی معین ائتدیگی "بوت" حسابلاری باغلادی.
آمریکالی یایین قورولوشو ان‌بی‌سی، تویتر یئتکیلیلرینه دایاندیردیغی خبرین‌ده، سوسیال مئدیا پلاتفورمونون، قاشیق‌چی مسئله‌سین‌ده عربیستان یانلیسی مئساژلاری یایماغا چالیشان و "بوت" آدلانان الکترونیک اورتامدا اوره‌تیلمیش ساختا حسابلاری باغلادیغینی بیلدیردی.
سؤزوگئدن حسابلارین "هامیمیز محمد بن سلمانا گووه‌نیریک" آدلی مؤوضوع اتیکتی ایله عینی آندا تویت آتاراق ان چوخ دانیشیلان مؤوضوعلار آراسینا گیرمه‌یه چالیشدیغی قید ائدیلدی.
ان‌بی‌سی، قونونون بازار گونو ان چوخ دانیشیلانلار آراسینا گیرمه‌سی اوزرینه شبهه‌لی حسابلارین لیسته‌سینی تویتره بیلدیرمیش‌دی.
سعودی رفورمیستلر اوچون اؤنملی پلاتفورم اولان الوطن قزئتینه قاتقی وئره‌ن وباتی مئدیاسین‌دا اورتادوغو ایله باغلی خبرلری ایله تانینان جمال قاشیق‌چی، ۲ اکتبردا عربیستانین ایستانبول باش کونسول‌لوغونا گیردیکدن سونرا ایتمیشدی.
قاشیق‌چی‌نین سعودی باش کونسوللوغون‌دا ایتمه‌سین‌دن سونرا، عربیستانا قارشی تپکیلر داوام ائدیر.
